وفيما يلي نص القصيدة السلام عليكم حيالله من يانا ونور مكانا البارحة حلمت بيدتي .. لا ابشركم خير اللهم اجعله خير تقول يدتي اول يوم كنا اضغار كان عندنا احلام كثيره ونبي احد يحققها لنا قلت لها يدتي .. حتى احنا عندنا احلام كثيرة ونبي احد بعد يحققها لنا قالت عيل بس .. تعال اوصيك وصية ابيك الحين تروح ادور بالبيت العود منو اللي يحقق لنا احلامنا وانا بصراحة مريت على خمس بيوت وهذا البيت الاخير اللي اهو البيت السادس بس قبل لا اقولكم عن احلامنا خلوني اقول لكم شصار وياي لما دشيت البيوت اللي مريتها صلوا على النبي اللهم صلي وسلم عليه شفت بيت عجبني وايد وقلبي خفق عنده وعلى طول بطلت الباب .. ودشيت شفت ابوي الشيخ خليفة ال نهيان من نسل زايد محبتك بقلوب الناس كلها والله ثم والله محد عليها يزايد بهرتوا العالم كله بتطوركم برج وناطحات واخرتها اكبر وسجادة بالعالم اللي جماله زايد كريم ولد كريم وافعالك الطيبة تذكرنا برحمة الله عليه ابونا زايد يا راعي النخوة ياراعي الشهامة صحيح الناس كلها تحبك بس حبك بقلبي هالايام زايد وبعدها سلمكم الله شفت بيت لونه احمر وابيض وبصراحة هذا البيت شد انتباهي وارتحتله وعلى طول بطلت الباب .. ودشيت شفت ملك كريم ومتواضع والخير يشع دوم من داره حكيم وحكمته توزن بلد وكلن تحقق طلبه يوم ان تعنا ووصل داره ماشاء الله عليه فارس وصقار ووين تلقى مثله يسوق طياره هذا ابوي الملك حمد ال خليفة هذا اللي طيبته وانفتاحه خلت عقول كثيرة محتاره الناس من كثر حبها لك يا ملك قامت تدعيلك الليل كله ونهاره